nibzard/narodne-novine-full-text-markdown huggingface dataset:
## Odluka o početku rada Carinarnice I Zagreb

### NN 69/2012 (27.6.2012.), Odluka o početku rada Carinarnice I Zagreb

VLADA REPUBLIKE HRVATSKE

1621

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I ZAGREB

I.

Carinarnica I Zagreb sa sjedištem u Zagrebu, na području:

a) Grada Zagreba;

b) Zagrebačke županije, na području gradova Dugo Selo, Ivanić-Grad, Jastrebarsko, Samobor, Sveta Nedelja, Sveti Ivan Zelina, Velika Gorica, Vrbovec i Zaprešić, te općina Bedenica, Bistra, Brckovljani, Brdovec, Dubrava, Dubravica, Farkaševac, Gradec, Jakovlje, Klinča Sela, Krašić, Kloštar Ivanić, Kravarsko, Križ, Luka, Marija Gorica, Orle, Pisarovina, Pokupsko, Preseka, Pušća, Rakovec, Rugvica, Stupnik i Žumberak;

c) Krapinsko-zagorske županije, na području gradova Donja Stubica, Klanjec, Krapina, Oroslavje, Pregrada, Zabok i Zlatar, te općina Bedekovčina, Budinščina, Desinić, Đurmanec, Gornja Stubica, Hrašćina, Hum na Sutli, Jesenje, Konjšćina, Kraljevec na Sutli, Krapinske Toplice, Kumrovec, Lobor, Mače, Marija Bistrica, Mihovljan, Novi Golubovec, Petrovsko, Radoboj, Stubičke Toplice, Sveti Križ Začretje, Tuhelj, Veliko Trgovišće, Zagorska Sela i Zlatar Bistrica;

d) Karlovačke županije, na području gradova Duga Resa, Karlovac, Ogulin, Ozalj i Slunj, te općina Barilović, Bosiljevo, Cetingrad, Draganić, Generalski Stol, Josipdol, Kamanje, Krnjak, Lasinja, Netretić, Plaški, Rakovica, Ribnik, Saborsko, Tounj, Vojnić i Žakanje;

e) Sisačko-moslavačke županije, na području gradova Glina, Hrvatska Kostajnica, Kutina, Novska, Sisak i Petrinja, te općina Donji Kukuruzari, Dvor, Gvozd, Hrvatska Dubica, Jasenovac, Lekenik, Lipovljani, Majur, Martinska Ves, Popovača, Sunja, Topusko i Velika Ludina,

počinje s radom dana 1. srpnja 2012. godine.

II.

Odluka o početku rada Carinarnice Krapina (»Narodne novine«, broj 61/2005) i Odluka o početku rada Carinarnice Karlovac (»Narodne novine«, broj 109/2007) prestaju važiti s danom 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/05

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1621
## Odluka o početku rada Carinarnice I Rijeka

### NN 69/2012 (27.6.2012.), Odluka o početku rada Carinarnice I Rijeka

VLADA REPUBLIKE HRVATSKE

1622

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I RIJEKA

I.

Carinarnica I Rijeka sa sjedištem u Rijeci, na području:

a) Primorsko-goranske županije, na području gradova Bakar, Cres, Crikvenica, Čabar, Delnice, Kastav, Kraljevica, Krk, Mali Lošinj, Novi Vinodolski, Opatija, Rab, Rijeka i Vrbovsko, te općina Baška, Brod Moravice, Čavle, Dobrinj, Fužine, Jelenje, Klana, Kostrena, Lokve, Lopar, Lovran, Malinska – Dubašnica, Matulji, Mošćenička Draga, Mrkopalj, Omišalj, Punat, Ravna Gora, Skrad, Vinodolska općina, Viškovo i Vrbnik;

b) Istarske županije, na području gradova Buje – Buie, Buzet, Labin, Novigrad – Cittanova, Pazin, Poreč – Parenzo, Pula – Pola, Rovinj – Rovigno, Umag – Umago i Vodnjan – Dignano, te općina Bale – Valle, Barban, Brtonigla – Verteneglio, Cerovlje, Fažana – Fasana, Funtana – Fontane, Gračišće, Grožnjan – Grisignana, Kanfanar, Karojba, Kaštelir-Labinci – Castelliere-S. Domenica, Kršan, Lanišće, Ližnjan – Lisignano, Lupoglav, Marčana, Medulin, Motovun – Montona, Oprtalj – Portole, Pićan, Raša, Sveta Nedelja, Sveti Lovreč, Sveti Petar u Šumi, Svetvinčenat, Tar-Vabriga – Torre-Abrega, Tinjan, Višnjan – Visignano, Vižinada – Visinada, Vrsar – Orsera i Žminj,

počinje s radom dana 1. srpnja 2012. godine.

II.

Carinarnica Pula prestaje s radom dana 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/06

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1622
## Odluka o početku rada Carinarnice I Osijek

### NN 69/2012 (27.6.2012.), Odluka o početku rada Carinarnice I Osijek

VLADA REPUBLIKE HRVATSKE

1623

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I OSIJEK

I.

Carinarnica I Osijek sa sjedištem u Osijeku, na području:

a) Osječko-baranjske županije, na području gradova Beli Manastir, Belišće, Donji Miholjac, Đakovo, Našice, Osijek i Valpovo, te općina Antunovac, Bilje, Bizovac, Čeminac, Čepin, Darda, Draž, Donja Motičina, Drenje, Đurđenovac, Erdut, Ernestinovo, Feričanci, Gorjani, Jagodnjak, Kneževi Vinogradi, Koška, Levanjska Varoš, Magadenovac, Marijanci, Podravska Moslavina, Petlovac, Petrijevci, Podgorač, Popovac, Punitovci, Satnica Đakovačka, Semeljci, Strizivojna, Šodolovci, Trnava, Viljevo, Viškovci, Vladislavci i Vuka;

b) Brodsko-posavske županije, na području gradova Slavonski Brod i Nova Gradiška, te općina Bebrina, Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornji Bogićevci, Gornja Vrba, Gundinci, Klakar, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje i Vrpolje;

c) Požeško-slavonske županije, na području gradova Kutjevo, Lipik, Pakrac, Pleternica i Požega, te općina Brestovac, Čaglin, Jakšić, Kaptol i Velika;

d) Vukovarsko-srijemske županije, na području gradova Ilok, Otok, Vinkovci, Vukovar i Županja, te općina Andrijaševci, Babina Greda, Bogdanovci, Borovo, Bošnjaci, Cerna, Drenovci, Gradište, Gunja, Ivankovo, Jarmina, Lovas, Markušica, Nijemci, Nuštar, Negoslavci, Privlaka, Stari Jankovci, Stari Mikanovci, Štitar, Tompojevci, Tordinci, Tovarnik, Trpinja, Vođinci i Vrbanja,

počinje s radom dana 1. srpnja 2012. godine.

II.

Odluka o početku rada Carinarnice Vukovar (»Narodne novine«, broj 109/2007) i Odluka o početku rada Carinarnice Slavonski Brod (»Narodne novine«, broj 132/2006) prestaju važiti s danom 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/07

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1623
## Odluka o početku rada Carinarnice I Split

### NN 69/2012 (27.6.2012.), Odluka o početku rada Carinarnice I Split

VLADA REPUBLIKE HRVATSKE

1624

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I SPLIT

I.

Carinarnica I Split sa sjedištem u Splitu, na području:

a) Splitsko-dalmatinske županije, na području gradova Hvar, Imotski, Kaštela, Komiža, Makarska, Omiš, Sinj, Solin, Split, Stari Grad, Supetar, Trilj, Trogir, Vis, Vrgorac i Vrlika, te općina Baška Voda, Bol, Brela, Cista Provo, Dicmo, Dugi Rat, Dugopolje, Gradac, Hrvace, Jelsa, Klis, Lećevica, Lokvičići, Lovreć, Marina, Milna, Muć, Nerežišća, Okrug, Otok, Podbablje, Podgora, Podstrana, Postira, Prgomet, Primorski Dolac, Proložac, Pučišća, Runovići, Seget, Selca, Sućuraj, Sutivan, Šestanovac, Šolta, Tučepi, Zadvarje, Zagvozd i Zmijavci;

b) Šibensko-kninske županije, na području gradova Drniš, Knin, Skradin, Šibenik i Vodice, te općina Bilice, Biskupija, Civljane, Ervenik, Kijevo, Kistanje, Murter-Kornati, Promina, Pirovac, Primošten, Rogoznica, Ružić, Tisno, Tribunj i Unešić,

počinje s radom dana 1. srpnja 2012. godine.

II.

Carinarnica Šibenik prestaje s radom dana 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/08

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1624
## Odluka o početku rada Carinarnice I Ploče

### NN 69/2012 (27.6.2012.), Odluka o početku rada Carinarnice I Ploče

VLADA REPUBLIKE HRVATSKE

1625

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I PLOČE

I.

Carinarnica I Ploče sa sjedištem u Pločama, na području Dubrovačko-neretvanske županije, na području gradova Dubrovnik, Korčula, Metković, Opuzen i Ploče, te općina Blato, Dubrovačko primorje, Janjina, Konavle, Kula Norinska, Lastovo, Lumbarda, Mljet, Orebić, Pojezerje, Slivno, Smokvica, Ston, Trpanj, Vela Luka, Zažablje i Župa dubrovačka, počinje s radom dana 1. srpnja 2012. godine.

II.

Carinarnica Dubrovnik prestaje s radom dana 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/09

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1625
## Odluka o početku rada Carinarnice I Zadar

### NN 69/2012 (27.6.2012.), Odluka o početku rada Carinarnice I Zadar

VLADA REPUBLIKE HRVATSKE

1626

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I ZADAR

I.

Carinarnica I Zadar sa sjedištem u Zadru, na području:

a) Zadarske županije, na području gradova Benkovac, Biograd na Moru, Nin, Obrovac, Pag i Zadar, te općina Bibinje, Galovac, Gračac, Jasenice, Kali, Kolan, Kukljica, Lišane Ostrovičke, Novigrad, Pakoštane, Pašman, Polača, Poličnik, Posedarje, Povljana, Preko, Privlaka, Ražanac, Sali, Stankovci, Starigrad, Sukošan, Sveti Filip i Jakov, Škabrnja, Tkon, Vir, Vrsi i Zemunik Donji;

b) Ličko-senjske županije, na području gradova Gospić, Novalja, Otočac i Senj, te općina Brinje, Donji Lapac, Karlobag, Lovinac, Perušić, Plitvička Jezera, Udbina i Vrhovine,

počinje s radom dana 1. srpnja 2012. godine.

II.

Odluka o početku rada Carinarnice Otočac (»Narodne novine«, broj 109/2007) prestaje važiti s danom 30. lipnja 2012. godine.

III.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/10

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1626
## Odluka o početku rada Carinarnice I Varaždin

### NN 69/2012 (27.6.2012.), Odluka o početku rada Carinarnice I Varaždin

VLADA REPUBLIKE HRVATSKE

1627

Na temelju članka 4. stavka 5. Zakona o carinskoj službi (»Narodne novine«, br. 83/2009, 49/2011 i 34/2012), Vlada Republike Hrvatske je na sjednici održanoj 20. lipnja 2012. godine donijela

ODLUKU

O POČETKU RADA CARINARNICE I VARAŽDIN

I.

Carinarnica I Varaždin sa sjedištem u Varaždinu, na području:

a) Varaždinske županije, na području gradova Ivanec, Lepoglava, Ludbreg, Novi Marof, Varaždin i Varaždinske Toplice, te općina Bednja, Breznica, Breznički Hum, Beretinec, Cestica, Donja Voća, Martijanec, Gornji Kneginec, Jalžabet, Klenovnik, Ljubešćica, Mali Bukovec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica i Visoko;

b) Bjelovarsko-bilogorske županije, na području gradova Bjelovar, Čazma, Daruvar, Garešnica i Grubišno Polje, te općina Berek, Dežanovac, Đulovac, Hercegovac, Ivanska, Kapela, Končanica, Nova Rača, Rovišće, Severin, Sirač, Šandrovac, Štefanje, Velika Pisanica, Veliki Grđevac, Veliko Trojstvo, Velika Trnovitica i Zrinski Topolovac;

c) Koprivničko-križevačke županije, na području gradova Đurđevac, Koprivnica i Križevci, te općina Drnje, Đelekovec, Ferdinandovac, Gola, Gornja Rijeka, Hlebine, Kalinovac, Kalnik, Kloštar Podravski, Koprivnički Bregi, Koprivnički Ivanec, Legrad, Molve, Novigrad Podravski, Novo Virje, Peteranec, Podravske Sesvete, Rasinja, Sokolovac, Sveti Ivan Žabno, Sveti Petar Orehovec i Virje;

d) Međimurske županije, na području gradova Čakovec, Mursko Središće i Prelog, te općina Belica, Dekanovec, Domašinec, Donja Dubrava, Donji Kraljevec, Donji Vidovec, Goričan, Gornji Mihaljevec, Kotoriba, Mala Subotica, Nedelišće, Orehovica, Podturen, Pribislavec, Selnica, Strahoninec, Sveta Marija, Sveti Juraj na Bregu, Sveti Martin na Muri, Šenkovec, Štrigova i Vratišinec;

e) Virovitičko-podravske županije, na području gradova Orahovica, Slatina i Virovitica, te općina Crnac, Čačinci, Čađavica, Gradina, Lukač, Mikleuš, Nova Bukovica, Pitomača, Suhopolje, Špišić Bukovica, Sopje, Voćin i Zdenci,

počinje s radom dana 1. srpnja 2012. godine.

II.

Carinarnica Koprivnica prestaje s radom dana 30. lipnja 2012. godine.

III.

Odluka o početku rada Carinarnice Virovitica (»Narodne novine«, br. 82/2007 i 109/2007) prestaje važiti s danom 30. lipnja 2012. godine.

IV.

Ova Odluka objavit će se u »Narodnim novinama«, a stupa na snagu 1. srpnja 2012. godine.

Klasa: 413-01/12-01/11

Urbroj: 5030116-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1627
## Odluka o izmjenama Odluke o osnivanju Radne skupine za praćenje Akcijskog plana Desetljeća za uključivanje Roma 2005. - 2015.

### NN 69/2012 (27.6.2012.), Odluka o izmjenama Odluke o osnivanju Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

1628

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 20. lipnja 2012. godine donijela

ODLUKU

O IZMJENAMA ODLUKE O OSNIVANJU RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA

2005. – 2015.

I.

U Odluci o osnivanju Radne skupine za praćenje Akcijskog plana Desetljeća za uključivanje Roma 2005. – 2015. (»Narodne novine«, br. 57/2005 i 38/2008), točka III. mijenja se i glasi:

»III.

Voditelja i članove Radne skupine imenuje Vlada Republike Hrvatske.

Radnu skupinu čine:

– predstavnik Ureda za ljudska prava i prava nacionalnih manjina, voditelj Radne skupine

– predstavnik Ministarstva znanosti, obrazovanja i sporta

– predstavnik Ministarstva zdravlja

– predstavnik Ministarstva rada i mirovinskoga sustava

– predstavnik Ministarstva regionalnoga razvoja i fondova Europske unije

– predstavnik Ministarstva zaštite okoliša i prirode

– predstavnik Ministarstva graditeljstva i prostornoga uređenja

– predstavnik Hrvatskog zavoda za zapošljavanje

– sedam predstavnika romske nacionalne manjine iz romskih vijeća i udruga.

Članovi Radne skupine imenuju se na prijedlog čelnika tijela i institucija iz stavka 2. ove točke. Članovi Radne skupine, predstavnici vijeća romske nacionalne manjine i udruga romske nacionalne manjine, imenuju se na prijedlog Ureda za ljudska prava i prava nacionalnih manjina.«.

II.

U točki IV. riječi: »Ured za nacionalne manjine« zamjenjuju se riječima: »Ured za ljudska prava i prava nacionalnih manjina«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 016-02/04-01/06

Urbroj: 5030112-12-1

Zagreb, 20. lipnja 2012.

Predsjednik

Zoran Milanović, v. r.

Odluka, NN 69/2012-1628
## Pravilnik o izmjeni Pravilnika o izvođenju javnih vatrometa

### NN 69/2012 (27.6.2012.), Pravilnik o izmjeni Pravilnika o izvođenju javnih vatrometa

69 27.06.2012 Pravilnik o izmjeni Pravilnika o izvođenju javnih vatrometa

MINISTARSTVO UNUTARNJIH POSLOVA

1629

Na temelju članka 32. stavka 4. Zakona o eksplozivnim tvarima (»Narodne novine« br. 178/2004., 109/2007., 67/2008. i 144/2010.), ministar unutarnjih poslova donosi

PRAVILNIK

O IZMJENI PRAVILNIKA O IZVOĐENJU
JAVNIH VATROMETA

Članak 1.

U Pravilniku o izvođenju javnih vatrometa (»Narodne novine«, br. 131/2008.) u članku 5. stavku 1. podstavak 2. mijenja se i glasi:

»radna knjižica kao dokaz o radnom stažu na poslovima izvođenja javnog vatrometa u trajanju od dvije godine ili rješenje Ministarstva unutarnjih poslova kojim se odobrava obavljanje poslova izvođenja javnih vatrometa, a u kojima su navedene kao odgovorne osobe za rukovanje pirotehničkim sredstvima i/ili za samostalno obavljanje poslova izvođenja javnih vatrometa ili osobe koje mogu aktivirati vatromete.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-34300/2-2012.
Zagreb, 19. lipnja 2012.

Ministar
Ranko Ostojić, v. r.

Pravilnik, NN 69/2012-1629
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 69/2012 (27.6.2012.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

69 27.06.2012 Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

1631

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12 i 65/12).

Iza rednog broja 245. dodaju se brojevi i riječi:

»246. POLIKLINIKA RUNJE d.o.o. sa sjedištem u Velikoj Gorici, Zagrebačka 45,

247. Dom zdravlja Zagrebačke županije, Zagreb, Ulica grada Vukovara 72/V – Ispostava Samobor, Gajeva 37.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-12-75

Zagreb, 18. lipnja 2012.

Ministar
prof. dr. sc. Rajko Ostojić, dr. med., v. r.

Rješenje, NN 69/2012-1631
## Rješenje o verifikaciji i dodjeli naziva "Referentni centar Ministarstva zdravlja za humanu reprodukciju, ginekološku endokrinologiju i postmenopauzu" Klinici za ženske bolesti i porode Kliničkog bolničkog centra Zagreb

### NN 69/2012 (27.6.2012.), Rješenje o verifikaciji i dodjeli naziva "Referentni centar Ministarstva zdravlja za humanu reprodukciju, ginekološku endokrinologiju i postmenopauzu" Klinici za ženske bolesti i porode Kliničkog bolničkog centra Zagreb

MINISTARSTVO ZDRAVLJA

1632

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11, 12/12 i 35/12) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za ženske bolesti i porode Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za humanu reprodukciju, ginekološku endokrinologiju i postmenopauzu« na vrijeme od pet godina.

2. Klinika za ženske bolesti i porode Kliničkog bolničkog centra Zagreb, dužna je do isteka pet godina podnijeti zahtjev za obnovu naziva za »Referentni centar Ministarstva zdravlja za humanu reprodukciju, ginekološku endokrinologiju i postmenopauzu«.

3. »Referentni centar Ministarstva zdravlja za humanu reprodukciju, ginekološku endokrinologiju i postmenopauzu« Klinike za ženske bolesti i porode Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja

Klasa: UP/I-510-01/10-01/21

Urbroj: 534-10-1-2-1/5-12-20

Zagreb, 15. lipnja 2012.

Ministar

prof. dr. sc. Rajko Ostojić, dr. med., v. r.

Rješenje, NN 69/2012-1632
## Pravilnik o izmjeni i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 69/2012 (27.6.2012.), Pravilnik o izmjeni i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja

69 27.06.2012 Pravilnik o izmjeni i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1634

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10., 139/10., 49/11., 22/12. i 57/12.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine donijelo je

PRAVILNIK

O IZMJENI I DOPUNI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 131/10., 1/11., 16/11., 87/11., 137/11. i 39/12.) u članku 35. stavku 1., 2. i 3. riječi : »specijalistička uputnica« zamjenjuje se riječima: »interna uputnica« u odgovarajućem rodu i padežu.

Članak 2.

U članku 109. iza stavka 4. dodaje se novi stavak 5. koji glasi:

»Ako su rješenja iz stavka 3. i 4. ovog članka temeljena na nalazu, mišljenju i ocjeni ovlaštenog doktora, odnosno liječničkih povjerenstava Zavoda nalaz, mišljenje i ocjena prilaže se uz rješenje koje se dostavlja osiguranoj osobi, kao i uz rješenje koje se dostavlja izabranom doktoru osigurane osobe i čini sastavni dio rješenja.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/12-01/125
Urbroj: 338-01-01-12-1
Zagreb, 20. lipnja 2012.

Predsjednik
Upravnog vijeća Hrvatskog zavoda za zdravstveno osiguranje
mr. sc. Marijan Cesarik, dr. med., v. r.

Pravilnik, NN 69/2012-1634
## Pravilnik o izmjenama Pravilnika o ortopedskim i drugim pomagalima

### NN 69/2012 (27.6.2012.), Pravilnik o izmjenama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

1635

Na osnovi članka 19. stavak 3. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12. i 57/12.) i članka 26. točka 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine donijelo je

PRAVILNIK

O IZMJENAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12. i 45/12.) u članku 31.a iza stavka 6. dodaje se novi stavak 7. koji glasi:

»Liječničko povjerenstvo za pomagala Direkcije prilikom odobravanja pomagala iz stavka 5. ovog članka određuje i razdoblje na koje se pomagalo odobrava.«

Članak 2.

Članak 87.c briše se.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 025-04/12-01/127

Urbroj: 338-01-01-12-1

Zagreb, 20. lipnja 2012.

Predsjednik

Upravnog vijeća Hrvatskog zavoda za zdravstveno osiguranje

mr. sc. Marijan Cesarik, dr. med., v. r.

Pravilnik, NN 69/2012-1635
## Pravilnik o izmjenama i dopunama Pravilnika o vrsti i visini nakanda i adminsitrativnih pristojbi Hrvatske agencije za nadzor financijskih usluga

### NN 69/2012 (27.6.2012.), Pravilnik o izmjenama i dopunama Pravilnika o vrsti i visini nakanda i adminsitrativnih pristojbi Hrvatske agencije za nadzor financijskih usluga

69 27.06.2012 Pravilnik o izmjenama i dopunama Pravilnika o vrsti i visini nakanda i adminsitrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1637

Na temelju odredbe članka 15. stavak 7. u svezi s člankom 20. stavak 1. alineja 3. Zakona o Hrvatskoj agenciji za nadzor financijskih usluga (»Narodne novine« br. 140/05, 12/12), Hrvatska agencija za nadzor financijskih usluga donijela je na sjednici Upravnog vijeća održanoj 20. lipnja 2012. godine

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U članku 5. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 146/11, 52/12 i 65/12) točka 23. mijenja se i glasi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 23. | Izdavanje suglasnosti za ulaganje imovine za pokriće matematičke pričuve i u druge oblike imovine, osim ulaganja dozvoljenih na temelju članka 122. stavaka 1. i 2. ZOS-a – članak 122. stavka 3. ZOS-a | 1.000,00 kn | 1% od vrijednosti imovine za pokriće matematičke pričuve za čije se ulaganje traži suglasnost, a najviše 30.000,00 kn |

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-04/18

Urbroj: 326-01-12-4

Zagreb, 20. lipnja 2012.

Predsjednik
Upravnog vijeća
Petar-Pierre Matek, v. r.

Pravilnik, NN 69/2012-1637
## Zakon o izmjenama Ovršnog zakona

### NN 70/2012 (28.6.2012.), Zakon o izmjenama Ovršnog zakona

HRVATSKI SABOR

1639

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA OVRŠNOG ZAKONA

Proglašavam Zakon o izmjenama Ovršnog zakona, koji je Hrvatski sabor donio na sjednici 21. lipnja 2012. godine.

Klasa: 011-01/12-01/71

Urbroj: 71-05-03/1-12-2

Zagreb, 26. lipnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA OVRŠNOG ZAKONA

Članak 1.

U Ovršnom zakonu (»Narodne novine«, br. 139/10., 125/11., 150/11., 154/11. i 12/12.) u članku 338. stavku 3. riječi: »30. lipnja 2012.« zamjenjuju se riječima: »14. listopada 2012.«.

Članak 2.

U članku 339. podstavku 1. riječi: »30. lipnja 2012.« zamjenjuju se riječima: »14. listopada 2012.«.

Članak 3.

U članku 340. podstavku 1. riječi: »1. srpnja 2012.« zamjenjuju se riječima: »15. listopada 2012.«.

Članak 4.

U Zakonu o izmjenama Ovršnog zakona (»Narodne novine«, br. 12/12.) u članku 2. riječi: »1. srpnja 2012.« zamjenjuju se riječima: »15. listopada 2012.«.

Članak 5.

Ovaj Zakon stupa na snagu danom objave u »Narodnim novinama«.

Klasa: 711-01/12-01/02

Zagreb, 21. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 70/2012-1639
## Zakon o izmjeni Zakona o javnim ovršiteljima

### NN 70/2012 (28.6.2012.), Zakon o izmjeni Zakona o javnim ovršiteljima

HRVATSKI SABOR

1640

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O JAVNIM OVRŠITELJIMA

Proglašavam Zakon o izmjeni Zakona o javnim ovršiteljima, koji je Hrvatski sabor donio na sjednici 21. lipnja 2012. godine.

Klasa: 011-01/12-01/72

Urbroj: 71-05-03/1-12-2

Zagreb, 26. lipnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O JAVNIM OVRŠITELJIMA

Članak 1.

U Zakonu o javnim ovršiteljima (»Narodne novine«, br. 139/10. i 150/11.) u članku 122. riječi: »1. srpnja 2012.« zamjenjuju se riječima: »15. listopada 2012.«.

Članak 2.

Ovaj Zakon stupa na snagu danom objave u »Narodnim novinama«.

Klasa: 711-01/12-01/03

Zagreb, 21. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 70/2012-1640
## Zakon o izmjeni Zakona o upravljanju državnom imovinom

### NN 70/2012 (28.6.2012.), Zakon o izmjeni Zakona o upravljanju državnom imovinom

HRVATSKI SABOR

1641

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UPRAVLJANJU DRŽAVNOM IMOVINOM

Proglašavam Zakon o izmjeni Zakona o upravljanju državnom imovinom, koji je Hrvatski sabor donio na sjednici 21. lipnja 2012. godine.

Klasa: 011-01/12-01/73

Urbroj: 71-05-03/1-12-2

Zagreb, 26. lipnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O UPRAVLJANJU DRŽAVNOM IMOVINOM

Članak 1.

U Zakonu o upravljanju državnom imovinom (»Narodne novine«, br. 145/10.) članak 35. mijenja se i glasi:

»(1) Kupoprodajna cijena za dionice i poslovne udjele u trgovačkom društvu plaća se jednokratno, pri čemu je za ispunjenje te obveze zabranjeno koristiti:

– sredstva trgovačkog društva čije se dionice ili poslovni udjeli kupuju, ili

– sredstva pribavljana zajmom u kojem je tražbina zajmodavca osigurana zalogom ili prijenosom prava na dionicama ili poslovnim udjelima trgovačkog društva čije se dionice ili poslovni udjeli kupuju,

– sredstva pribavljana zajmom u kojem je tražbina zajmodavca osigurana zalogom ili prijenosom prava na imovini trgovačkog društva čije se dionice ili poslovni udjeli kupuju.

(2) Iznimno, odredbe stavka 1. podstavka 2. i 3. ovoga članka ne primjenjuju se u slučaju kada dionice stječu zaposleni u društvu ili u društvu koje je s njime povezano. Time se ne isključuje primjena relevantnih odredbi Zakona o trgovačkim društvima o stjecanju vlastitih dionica, odnosno vlastitih poslovnih udjela, odnosno o davanju zajma ili osiguranja za stjecanje dionica, odnosno poslovnih udjela društva.«

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 406-01/12-01/02

Zagreb, 21. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v.r.

Zakon, NN 70/2012-1641
## Zakon o izmjeni i dopuni Zakona o zdravstvenoj zaštiti

### NN 70/2012 (28.6.2012.), Zakon o izmjeni i dopuni Zakona o zdravstvenoj zaštiti

HRVATSKI SABOR

1642

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ZDRAVSTVENOJ ZAŠTITI

Proglašavam Zakon o izmjeni i dopuni Zakona o zdravstvenoj zaštiti, koji je Hrvatski sabor donio na sjednici 21. lipnja 2012. godine.

Klasa: 011-01/12-01/74

Urbroj: 71-05-03/1-12-2

Zagreb, 26. lipnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNI ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, br. 150/08., 71/10., 139/10., 22/11., 84/11., 12/12. i 35/12.) u članku 18. iza stavka 1. dodaje se stavak 2. koji glasi:

»Način osiguranja medicinski prihvatljivog vremena za ostvarivanje mjera zdravstvene zaštite propisat će pravilnikom ministar.«.

Članak 2.

U članku 37. stavak 2. mijenja se i glasi:

»Mrežu javne zdravstvene službe, uz prethodno pribavljeno mišljenje Zavoda, Hrvatskog zavoda za javno zdravstvo, nadležnih komora i predstavničkih tijela jedinica područne (regionalne) samouprave, donosi ministar.«.

Članak 3.

Propise za čije je donošenje ovlašten ovim Zakonom ministar će donijeti u roku od dva mjeseca od dana stupanja na snagu ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 500-01/12-01/04

Zagreb, 21. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 70/2012-1642
## Odluka o razrješenju dijela članova Vijeća za elektroničke medije

### NN 70/2012 (28.6.2012.), Odluka o razrješenju dijela članova Vijeća za elektroničke medije

HRVATSKI SABOR

1643

Na temelju članka 81. Ustava Republike Hrvatske i članka 68. stavka 2. Zakona o elektroničkim medijima (»Narodne novine«, br. 153/09. i 84/11.), Hrvatski sabor na sjednici 15. lipnja 2012., donio je

ODLUKU

O RAZRJEŠENJU DIJELA ČLANOVA VIJEĆA ZA ELEKTRONIČKE MEDIJE

Razrješuju se dužnosti članovi Vijeća za elektroničke medije, s danom 14. lipnja 2012. godine, radi isteka mandata:

mr. sc. ZDRAVKO KEDŽO,

OLGA RAMLJAK.

Klasa: 021-13/12-07/26

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1643
## Odluka o imenovanju dijela članova Vijeća za elektroničke medije

### NN 70/2012 (28.6.2012.), Odluka o imenovanju dijela članova Vijeća za elektroničke medije

HRVATSKI SABOR

1644

Na temelju članka 81. Ustava Republike Hrvatske i članka 68. stavka 2. Zakona o elektroničkim medijima (»Narodne novine«, br. 153/09. i 84/11.), Hrvatski sabor na sjednici 15. lipnja 2012., donio je

ODLUKU

O IMENOVANJU DIJELA ČLANOVA VIJEĆA ZA ELEKTRONIČKE MEDIJE

Za članove Vijeća za elektroničke medije, s danom 15. lipnja 2012. godine, imenuju se:

VESNA ROLLER,

mr. sc. DUŠKO ZIMONJA.

Klasa: 021-13/12-07/26

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1644
## Odluka o imenovanju članova Nacionalnog vijeća za praćenje provedbe Strategije suzbijanja korupcije

### NN 70/2012 (28.6.2012.), Odluka o imenovanju članova Nacionalnog vijeća za praćenje provedbe Strategije suzbijanja korupcije

HRVATSKI SABOR

1645

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.), Hrvatski sabor na sjednici 15. lipnja 2012., donio je

ODLUKU

O IMENOVANJU ČLANOVA NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Za članove Nacionalnog vijeća za praćenje provedbe Strategije suzbijanja korupcije imenuju se:

BRANKO ROGLIĆ, predstavnik poslodavaca,

ANTON FILIĆ, predstavnik sindikata,

mr. sc. VESNA KESIĆ, predstavnik nevladinih udruga koje se bave problemom korupcije,

dr. sc. VIKTOR GOTOVAC, predstavnik akademske zajednice,

JASMINKA TRZUN, predstavnik stručnjaka,

NIKOLA KRISTIĆ, predstavnik medija.

II.

Mandat članova Nacionalnog vijeća za praćenje provedbe Strategije suzbijanja korupcije traje do isteka mandata pojedinog saziva Hrvatskoga sabora.

Klasa: 021-17/12-18/08

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1645
## Odluka o razrješenju dijela članova Programskog vijeća Hrvatske radiotelevizije

### NN 70/2012 (28.6.2012.), Odluka o razrješenju dijela članova Programskog vijeća Hrvatske radiotelevizije

HRVATSKI SABOR

1646

Na temelju članka 81. Ustava Republike Hrvatske i članka 25. stavka 1. Zakona o Hrvatskoj radioteleviziji (»Narodne novine«, br. 137/10.), Hrvatski sabor na sjednici 15. lipnja 2012., donio je

ODLUKU

O RAZRJEŠENJU DIJELA ČLANOVA PROGRAMSKOG VIJEĆA HRVATSKE RADIOTELEVIZIJE

Razrješuju se mr. sc. SANJA IVIĆ, ANTE TOMIĆ, dr. sc. MILAN KUJUNDŽIĆ, dr. sc. VIKTORIJA CAR i DARKO GRIVIČIĆ dužnosti člana Programskog vijeća Hrvatske radiotelevizije, na vlastiti zahtjev.

Klasa: 021-13/12-07/25

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1646
## Odluka o razrješenju potpredsjednice Hrvatskoga sabora

### NN 70/2012 (28.6.2012.), Odluka o razrješenju potpredsjednice Hrvatskoga sabora

HRVATSKI SABOR

1647

Na temelju članka 81. Ustava Republike Hrvatske, Hrvatski sabor na sjednici 15. lipnja 2012., donio je

ODLUKU

O RAZRJEŠENJU POTPREDSJEDNICE HRVATSKOGA SABORA

Razrješuje se zastupnica JADRANKA KOSOR dužnosti potpredsjednice Hrvatskoga sabora.

Klasa: 021-13/12-02/02

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1647
## Odluka o razrješenju potpredsjednika Hrvatskoga sabora

### NN 70/2012 (28.6.2012.), Odluka o razrješenju potpredsjednika Hrvatskoga sabora

HRVATSKI SABOR

1648

Na temelju članka 81. Ustava Republike Hrvatske, Hrvatski sabor na sjednici 15. lipnja 2012., donio je

ODLUKU

O RAZRJEŠENJU POTPREDSJEDNIKA HRVATSKOGA SABORA

Razrješuje se zastupnik VLADIMIR ŠEKS dužnosti potpredsjednika Hrvatskoga sabora, na osobni zahtjev.

Klasa: 021-13/12-02/01

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1648
## Odluka o izboru potpredsjednika Hrvatskoga sabora

### NN 70/2012 (28.6.2012.), Odluka o izboru potpredsjednika Hrvatskoga sabora

HRVATSKI SABOR

1649

Na temelju članka 81. Ustava Republike Hrvatske i članka 31. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU POTPREDSJEDNIKA HRVATSKOGA SABORA

Za potpredsjednika Hrvatskoga sabora bira se zastupnik TOMISLAV ČULJAK.

Klasa: 021-13/12-02/02

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1649
## Odluka o izboru potpredsjednika Hrvatskoga sabora

### NN 70/2012 (28.6.2012.), Odluka o izboru potpredsjednika Hrvatskoga sabora

HRVATSKI SABOR

1650

Na temelju članka 81. Ustava Republike Hrvatske i članka 31. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU POTPREDSJEDNIKA HRVATSKOGA SABORA

Za potpredsjednika Hrvatskoga sabora bira se zastupnik akademik ŽELJKO REINER.

Klasa: 021-13/12-02/02

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1650
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

### NN 70/2012 (28.6.2012.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

1651

Na temelju članka 81. Ustava Republike Hrvatske i članka 13. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst) Hrvatski sabor na sjednici 15. lipnja 2012., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Dana 19. lipnja 2012. prestaje mirovanje zastupničkog mandata zastupnice MIRELE HOLY.

Zamjenik zastupnice DAN ŠPICER dana 19. lipnja 2012. prestaje obnašati zastupničku dužnost.

Klasa: 021-14/12-01/11

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1651
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

### NN 70/2012 (28.6.2012.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1652

Na temelju članka 81. Ustava Republike Hrvatske i članka 9., 11. i 12. Zakona o izborima zastupnika u Hrvatski sabor (»Narodne novine«, br. 120/11. – pročišćeni tekst), Hrvatski sabor na sjednici 15. lipnja 2012., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 13. lipnja 2012. započelo je mirovanje zastupničkog mandata zastupnika MIHAELA ZMAJLOVIĆA.

Zastupničku dužnost, sukladno članku 9. stavku 2. Poslovnika Hrvatskoga sabora, dana 15. lipnja 2012. započet će obnašati zamjenica zastupnika LJILJANA CVJETOVIĆ.

Klasa: 021-14/12-01/12

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1652
## Odluka o izboru predsjednika i prestanku mandata predsjednika Odbora za prostorno uređenje i graditeljstvo Hrvatskoga sabora

### NN 70/2012 (28.6.2012.), Odluka o izboru predsjednika i prestanku mandata predsjednika Odbora za prostorno uređenje i graditeljstvo Hrvatskoga sabora

HRVATSKI SABOR

1653

Na temelju članka 81. Ustava Republike Hrvatske i članka 84. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU PREDSJEDNIKA I PRESTANKU MANDATA PREDSJEDNIKA ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Za predsjednika Odbora za prostorno uređenje i graditeljstvo Hrvatskoga sabora bira se ZLATKO KOMADINA.

II.

MIHAELU ZMAJLOVIĆU prestaje dužnost predsjednika Odbora za prostorno uređenje i graditeljstvo Hrvatskoga sabora s danom 13. srpnja 2012. zbog mirovanja mandata.

Klasa: 021-13/12-12/72

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1653
## Odluka o razrješenju i izboru predsjednika Odbora za predstavke i pritužbe Hrvatskoga sabora

### NN 70/2012 (28.6.2012.), Odluka o razrješenju i izboru predsjednika Odbora za predstavke i pritužbe Hrvatskoga sabora

HRVATSKI SABOR

1654

Na temelju članka 81. Ustava Republike Hrvatske i članka 94. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU I IZBORU PREDSJEDNIKA ODBORA ZA PREDSTAVKE I PRITUŽBE HRVATSKOGA SABORA

I.

Razrješuje se predsjednik Odbora za predstavke i pritužbe Hrvatskoga sabora DINKO BURIĆ.

II.

Za predsjednika Odbora za predstavke i pritužbe Hrvatskoga sabora bira se mr. sc. JOSIP SALAPIĆ.

Klasa: 021-13/12-12/56

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1654
## Odluka o razrješenju i izboru potpredsjednika Odbora za obrazovanje, znanost i kulturu Hrvatskoga sabora

### NN 70/2012 (28.6.2012.), Odluka o razrješenju i izboru potpredsjednika Odbora za obrazovanje, znanost i kulturu Hrvatskoga sabora

HRVATSKI SABOR

1655

Na temelju članka 81. Ustava Republike Hrvatske i članka 86. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA OBRAZOVANJE, ZNANOST I KULTURU HRVATSKOG SABORA

I.

Razrješuje se potpredsjednik Odbora za obrazovanje, znanost i kulturu Hrvatskoga sabora akademik ŽELJKO REINER.

II.

Za potpredsjednika Odbora za obrazovanje, znanost i kulturu Hrvatskoga sabora bira se JASEN MESIĆ.

Klasa: 021-13/12-12/70

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1655
## Odluka o razrješenju i izboru potpredsjednika Mandatno-imunitetnog povjerenstva Hrvatskoga sabora

### NN 70/2012 (28.6.2012.), Odluka o razrješenju i izboru potpredsjednika Mandatno-imunitetnog povjerenstva Hrvatskoga sabora

HRVATSKI SABOR

1656

Na temelju članka 81. Ustava Republike Hrvatske i članka 105. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU I IZBORU POTPREDSJEDNIKA MANDATNO-IMUNITETNOG POVJERENSTVA HRVATSKOGA SABORA

I.

Razrješuje se potpredsjednik Mandatno-imunitetnog povjerenstva Hrvatskoga sabora TOMISLAV ČULJAK.

II.

Za potpredsjednika Mandatno-imunitetnog povjerenstva Hrvatskoga sabora bira se MILIJAN BRKIĆ.

Klasa: 021-13/12-12/71

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1656
## Odluka o razrješenju i izboru člana Odbora za Ustav, Poslovnik i politički sustav Hrvatskoga sabora

### NN 70/2012 (28.6.2012.), Odluka o razrješenju i izboru člana Odbora za Ustav, Poslovnik i politički sustav Hrvatskoga sabora

HRVATSKI SABOR

1657

Na temelju članka 81. Ustava Republike Hrvatske i članka 58. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU I IZBORU ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuje se član Odbora za Ustav, Poslovnik i politički sustav Hrvatskoga sabora mr. sc. JOSIP SALAPIĆ.

II.

Za člana Odbora za Ustav, Poslovnik i politički sustav Hrvatskoga sabora bira se ILIJA FILIPOVIĆ.

Klasa: 021-13/12-12/69

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1657
## Odluka o razrješenju člana i izboru dva člana Odbora za zakonodavstvo Hrvatskoga sabora

### NN 70/2012 (28.6.2012.), Odluka o razrješenju člana i izboru dva člana Odbora za zakonodavstvo Hrvatskoga sabora

HRVATSKI SABOR

1658

Na temelju članka 81. Ustava Republike Hrvatske i članka 60. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU ČLANA I IZBORU DVA ČLANA ODBORA ZA ZAKONODAVSTVO HRVATSKOGA SABORA

I.

Razrješuje se član Odbora za zakonodavstvo Hrvatskoga sabora mr. sc. DENEŠ ŠOJA.

II.

Za članove Odbora za zakonodavstvo Hrvatskoga sabora biraju se:

NEDŽAD HODŽIĆ,

DRAŽENKO PANDEK.

Klasa: 021-13/12-12/58

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1658
## Odluka o izboru člana i prestanku mandata člana Odbora za obranu Hrvatskoga sabora

### NN 70/2012 (28.6.2012.), Odluka o izboru člana i prestanku mandata člana Odbora za obranu Hrvatskoga sabora

HRVATSKI SABOR

1659

Na temelju članka 81. Ustava Republike Hrvatske i članka 64.b Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU ČLANA I PRESTANKU MANDATA ČLANA ODBORA ZA OBRANU HRVATSKOGA SABORA

I.

Za člana Odbora za obranu Hrvatskoga sabora bira se IGOR DRAGOVAN.

II.

Danom 8. ožujka 2012. dužnost člana Odbora za obranu Hrvatskoga sabora prestao je obnašati ZVONIMIR MRŠIĆ, zbog mirovanja mandata zastupnika.

Klasa: 021-13/12-12/60

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1659
## Odluka o izboru člana i prestanku mandata člana Odbora za financije i državni proračun Hrvatskoga sabora

### NN 70/2012 (28.6.2012.), Odluka o izboru člana i prestanku mandata člana Odbora za financije i državni proračun Hrvatskoga sabora

HRVATSKI SABOR

1660

Na temelju članka 81. Ustava Republike Hrvatske i članka 66. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU ČLANA I PRESTANKU MANDATA ČLANA ODBORA ZA FINANCIJE I DRŽAVNI PRORAČUN HRVATSKOG SABORA

I.

Za člana Odbora za financije i državni proračun Hrvatskoga sabora bira se ZLATKO KOMADINA.

II.

Danom 8. ožujka 2012. dužnost člana Odbora za financije i državni proračun Hrvatskog sabora prestao je obnašati ZVONIMIR MRŠIĆ, zbog mirovanja mandata zastupnika.

Klasa: 021-13/12-12/59

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1660
## Odluka o razrješenju i izboru člana Odbora za pravosuđe Hrvatskoga sabora

### NN 70/2012 (28.6.2012.), Odluka o razrješenju i izboru člana Odbora za pravosuđe Hrvatskoga sabora

HRVATSKI SABOR

1661

Na temelju članka 81. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora mr. sc. JOSIP SALAPIĆ.

II.

Za člana Odbora za pravosuđe Hrvatskoga sabora bira se VLADIMIR ŠEKS.

Klasa: 021-13/12-12/68

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1661
## Odluka o izboru dva člana i prestanku mandata čla­nice Odbora za Hrvate izvan Republike Hrvatske Hrvatskoga sabora

### NN 70/2012 (28.6.2012.), Odluka o izboru dva člana i prestanku mandata čla­nice Odbora za Hrvate izvan Republike Hrvatske Hrvatskoga sabora

HRVATSKI SABOR

1662

Na temelju članka 81. Ustava Republike Hrvatske i članka 80. Poslovnika Hrvatskoga sabora, Hrvatski sabor na sjednici 15. lipnja 2012., donio je

ODLUKU

O IZBORU DVA ČLANA I PRESTANKU MANDATA ČLANICE ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za članove Odbora za Hrvate izvan Republike Hrvatske Hrvatskoga sabora biraju se:

mr. sc. ZORAN VASIĆ,

IVANA POSAVEC KRIVEC.

II.

Danom 13. travnja 2012. dužnost članice Odbora za Hrvate izvan Republike Hrvatske Hrvatskoga sabora prestala je obnašati ADA DAMJANAC, zbog prestanka mandata.

Klasa: 021-13/12-12/61

Zagreb, 15. lipnja 2012.

HRVATSKI SABOR

Predsjednik

Hrvatskoga sabora

Boris Šprem, v. r.

Odluka, NN 70/2012-1662